**Vastavalt nimekirjale 18.03.2025 nr 6-1/55-1**

**Arvamuse küsimine Uulu külas Ahti kinnistu**

**detailplaneeringu algatamise korralduse eelnõule**

Häädemeeste vallas Uulu külas asuva Ahti kinnistu (katastritunnus 21401:001:0016, registriosa 12083250, pindala 5001 m², sihtotstarve maatulundusmaa 100%) omanik esitas 08.01.2025 detailplaneeringu algatamise avalduse (dokumendiregistri nr 6-3/53). Detailplaneeringu eesmärgiks on Ahti maaüksuse jagamine kaheks elamumaa sihtotstarbega krundiks ning ehitusõiguse andmine elamute ja neid teenindavate abihoonete püstitamiseks. Planeeringuala suurus on 5001 m². Detailplaneering on kooskõlas kehtiva Tahkuranna valla üldplaneeringuga.

Planeeringuala asub oasliselt Ura jõe veekaitsevööndis, ehituskeeluvööndis ja piiranguvööndis. Looduskaitseseaduse sama paragrahvi lõige 2 ütleb, et jõe kaldal metsamaal metsaseaduse § 3 lõike 2 tähenduses ulatub ehituskeeluvöönd ranna või kalda piiranguvööndi piirini. Ahti kinnistu põhjapoolne osal on piiranguvööndis metsamaa kõlvik. Seega ulatub antud juhul ehituskeeluvöönd piiranguvööndi piirini. Hoonestusalad tuleb planeerida väljapoole jõe kalda ehituskeeluvööndit.

Veevarustus planeerida Riina kinnistul (katastritunnus 84801:001:0781) asuvast olemasolevast puurkaevust (puuraugu registrikood PRK0010940). Detailplaneeringuga näha ette puurkaevule juurdepääsu, puurkaevu kasutamise ja veejuhtimisservituudid. Kanalisatsioon lahendada omapuhastiga.

Planeeringuala suurust ja asukohta arvesse võttes planeerida siseministri 18.02.2021 määruse nr 10 „Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord“ nõuetele vastav tuletõrje veevõtukoht.

Häädemeeste Vallavalitsus küsib planeerimisseaduse § 127 tulenevalt asjaomaste asutuste ja kaasatavate isikute arvamust detailplaneeringu algatamise korralduse eelnõule. Arvamuse palume esitada kirjalikult aadressile haademeeste@haademeeste.ee hiljemalt 30 päeva jooksul.

Lugupidamisega

*/allkirjastatud digitaalselt/*

Külliki Kiiver

vallavanem

Lisad:

1. Uulu külas Ahti kinnistu detailplaneeringu algatamise korralduse eelnõu.

Marie Reinson, planeerimis- ja maanõunik

marie.reinson@haademeeste.ee, tel. 5788 0015